**Likumprojekta**

**„Par Latvijas Republikas valdības un Krievijas Federācijas valdības nolīgumu par tiešo starptautisko dzelzceļa satiksmi”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Par Latvijas Republikas valdības un Krievijas Federācijas valdības nolīgumu par tiešostarptautisko dzelzceļa satiksmi” (turpmāk – likumprojekts) ir izstrādāts saskaņā ar  Deklarācijas par Māra Kučinska vadītā Ministru kabineta iecerēto darbību  (Rīga, 2016. gada februāris) 15.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik satiksmi dzelzceļa transporta jomā nosaka šādi spēkā esošie nolīgumi:  1) Latvijas Republikas Satiksmes ministrijas un Krievijas Federācijas Satiksmes ceļu ministrijas līgums par tiešo starptautisko dzelzceļa satiksmi, parakstīts Maskavā 1991.gada 25.februārī,  2) Latvijas Republikas Satiksmes ministrijas un Krievijas Federācijas Satiksmes ceļu ministrijas Pagaidu nolīgums par pārrobežu dzelzceļa satiksmi, parakstīts Maskavā 1992.gada 25.februārī.  Abu valstu transporta ministrijas ir atzinušas, ka šie nolīgumi vairs neatbilst mūsdienu situācijai, bet Latvijas gadījumā – arī neatbilst Eiropas Savienības normām, kā arī valstu dzelzceļa nozarē ir notikušas lielas izmaiņas, valstīs tiek sadalīta valsts un komercsabiedrību kompetence. Abu valstu transporta ministrijas ir izteikušas vēlēšanos noslēgt jaunu divpusējās sadarbības starpvaldību nolīgumu par sadarbību dzelzceļa transporta jomā.  „Latvijas Republikas valdības un Krievijas Federācijas valdības nolīgums par tiešo starptautisko dzelzceļa satiksmi” (turpmāk – Nolīgums) paredz nodrošināt regulārus un netraucētus pasažieru, bagāžas, kravas bagāžas un kravu dzelzceļa pārvadājumus pāri valsts robežai atbilstoši mūsdienu dzelzceļa transporta funkcionēšanas apstākļiem Pušu valstīs. Nolīgums regulēs tiešo starptautisko dzelzceļa satiksmi starp Latvijas Republiku un Krievijas Federāciju, kā arī noteiks pārrobežas dzelzceļa satiksme īpatnības.  Iepriekš minētie nolīgumi, kuri regulē satiksmi dzelzceļa transporta jomā, savu darbību izbeigs ar Nolīguma spēkā stāšanās datumu.  Nolīguma projekts ir izstrādes stadijā kopš 2008.gada un vairakkārt tika skaņots ar Ārlietu ministriju, Finanšu ministriju, Tieslietu ministriju, Valsts robežsardzi, VID Muitas pārvaldi tā izstrādāšanas laika periodā. Darbs pie Nolīguma projekta izstrādes tika veikts atbilstoši Latvijas-Krievijas Starpvaldību komisijas Transporta darba grupas sēžu lēmumiem un tajos noteiktajos termiņos.  Ar Krievijas pusi sarakstes ceļā ir panākta vienošanās par Nolīguma projekta galīgo redakciju, pamatojoties uz Latvijas kompetento institūciju viedokļiem.  Sarunu process ar Krievijas pusi ir bijis ļoti sarežģīts, 2010.gada 13.-14.aprīlī un 2011.gada 11.augusta Rīgā tika rīkotas ekspertu tikšanās, lai paātrinātu darbu pie Nolīguma saskaņošanas un sagatavotu to parakstīšanai.  Nolīgumu paredzēts parakstīt Latvijas un Krievijas transporta ministru tikšanās, Starptautiskais dzelzceļa biznesa forums “Stratēģiskā partnerība 1520”, ietvaros, kas notiks 2016.gada 1.-3.jūnijā Sočos. |
| 3. | Projekta izstrādē iesaistītās institūcijas | Projekta izstrādē no Latvijas puses piedalījās Satiksmes ministrijas un VAS „Latvijas dzelzceļš” pārstāvji, no Krievijas puses – Transporta ministrijas pārstāvji. Nolīguma projekts tika saskaņots ar Aizsardzības ministriju, Ārlietu ministriju, Finanšu ministriju, Iekšlietu ministriju, Tieslietu ministriju,Vides aizsardzības un reģionālās attīstības ministriju, Valsts robežsardzi, VID Muitas pārvaldi. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nolīguma mērķis ir regulēt tiešo starptautisko dzelzceļa satiksmi starp Latvijas Republiku un Krievijas Federāciju, kā arī tas nosaka pārrobežas dzelzceļa satiksmes īpatnības. Attiecīgi, galvenā mērķa grupa ir pasažieru un kravu pārvadātāji starptautiskajā dzelzceļa satiksmē. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta ietekme uz tautsaimniecību un administratīvo slogu nav paredzama. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav |

|  |  |  |
| --- | --- | --- |
|  | | |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Likumprojekts šo jomu neskar. | |
| 2. | Citas starptautiskās saistības | Nolīgums atbilst starptautiskajām saistībām, ko Latvija uzņēmusies, kā Dzelzceļu Sadarbības Organizācijas (OSŽD) dalībvalsts, un pievienojoties OSŽD līgumiem,proti, 1951.gada 1.novembra Nolīgumam par starptautisko dzelzceļa kravu satiksmi (SMGS) ar grozījumiem un papildinājumiem, kas izdarīti līdz 2015.gada 1.jūlijam; 1951.gada 1.novembra Nolīgumam par pasažieru starptautisko satiksmi (SMPS) ar grozījumiem un papildinājumiem, kas izdarīti līdz 2003.gada 1.maijam. | |
| 3. | Cita informācija | Izpildot Eiropas Savienības dalībvalsts pienākumu, kādu nosaka Eiropas Parlamenta un Padomes 2012.gada 21.novembra Direktīvas 2012/34/ES, ar ko izveido vienotu Eiropas dzelzceļa telpu, 14.panta 5.punkts, 2016.gada 27.aprīlī ir saņemts Eiropas Komisijas īstenošanas lēmums, ar ko Latvijas Republikai atļauts noslēgt jaunu nolīgumu. | |

|  |
| --- |
| **1.tabula**  **Tiesību akta projekta atbilstība ES tiesību aktiem**  Likumprojekts šo jomu neskar. |

|  |  |  |
| --- | --- | --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | |
| 1A | 1B | 1C |
| 1) 1951.gada 1.novembra Nolīgums par starptautisko dzelzceļa kravu satiksmi (SMGS) ar grozījumiem un papildinājumiem, kas izdarīti līdz 2015.gada 1.jūlijam. |  |  |
| SMGS nolīguma 3.panta 1.§ normas nosaka kravas pārvadājuma līguma vienotās tiesiskās normas tiešajā starptautiskajā dzelzceļa satiksmē. | Nolīguma projekta 2.pantā noteikts kādā veidā starptautiskās saistības tiks īstenotas. | Saistības tiek izpildītas pilnībā. Par šo saistību izpildi pilnībā attiecīgi atbild katra Līgumslēdzēja puse. Latvijas puses atbildīgā institūcija par nolīguma īstenošanu ir Satiksmes ministrija. |
| 2A | 2B | 2C |
| 2) 1951.gada 1.novembra Nolīgums par pasažieru starptautisko satiksmi (SMPS) ar grozījumiem un papildinājumiem, kas izdarīti līdz 2003.gada 1.maijam. Likums Nolīguma konsolidētās versijas apstiprināšanai pieņemts 2003.gada 6.novembrī. |  |  |
| SMPS Nolīguma 1.panta normas nosaka, ka, pamatojoties uz šī Nolīguma noteikumiem, tiek veikti pasažieru, bagāžas un kravas bagāžas pārvadājumi starptautiskajā dzelzceļa satiksmē. | Nolīguma projekta 2.pantā noteikts kādā veidā starptautiskās saistības tiks īstenotas. | Saistības tiek izpildītas pilnībā. Par šo saistību izpildi pilnībā attiecīgi atbild katra Līgumslēdzēja puse. No Latvijas puses atbildīgā institūcija par nolīguma īstenošanu ir Satiksmes ministrija. |
| Cita informācija | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts šo jomu neskar. |
| 2. | Sabiedrības līdzdalība projekta izstrādē | Nolīguma projekts tika nosūtīts biedrībai „Latvijas Tranzīta biznesa asociācija” (LTBA) izvērtēšanai un saskaņošanai. |
| 3. | Sabiedrības līdzdalības rezultāti | LTBA atbalstīja likumprojektu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Lai nodrošinātu šī Nolīguma izpildi, visus jautājumus risina Nolīguma 3.panta 1.daļā minētās Pušu kompetentās institūcijas: Latvijā – Satiksmes ministrija, Krievijā – Transporta ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta īstenošana tiks veikta esošo cilvēkresursu ietvaros. Saistībā ar likumprojekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Anotācijas III, IV sadaļa – likumprojekts šīs jomas neskar.

Satiksmes ministrsU. Augulis

Vīza: Valsts sekretārs K. Ozoliņš

03.05.2016.

990

O.Artemjeva

67028029, olga.artemjeva@sam.gov.lv